BILBAOESZENAK – BILBOKO UDALEKO BALIABIDE ESZENIKOEN ZENTROAK, KULTURAREN ARLOKO AUTOKUDEAKETA EKONOMIKOARI ETA LEGEZKOARI BURUZKO BI IKASTARO JASOKO DITU OTSAILAREN 5EAN | Bilbao Kultura
Hasiera » Berriak » Bilbao Kultura » BILBAOESZENAK – BILBOKO UDALEKO BALIABIDE ESZENIKOEN ZENTROAK, KULTURAREN ARLOKO AUTOKUDEAKETA EKONOMIKOARI ETA LEGEZKOARI BURUZKO BI IKASTARO JASOKO DITU OTSAILAREN 5EAN
BILBAOESZENAK – BILBOKO UDALEKO BALIABIDE ESZENIKOEN ZENTROAK, KULTURAREN ARLOKO AUTOKUDEAKETA EKONOMIKOARI ETA LEGEZKOARI BURUZKO BI IKASTARO JASOKO DITU OTSAILAREN 5EAN
Kultur proiektu baterako express kudeaketari eta kulturako autokudeaketa ekonomikoari buruzko ikastaroak Burtsako BilbaoEszena izango dira (Juan Gardeazabal kalea, 3), 10:00etatik 14:00etara, eta 15:00etatik 19:00etara, hurrenez hurren, eta Jemina Canok eskainiko ditu.
Izen ematea otsailaren 1era arte egongo da zabalik, ATAEren, Arte Eszenikoen Teknikarien Elkarte Profesionalaren posta elektronikoaren bitartez: info@atae.org
BILBAOESZENAK – Bilboko Udaleko Kultura eta Hezkuntza Sailaren esku dagoen Baliabide Eszenikoen Zentroak, Kultur proiektu baterako express kudeaketari eta autokudeaketa ekonomiko eta legezkoari buruzko bi ikastaro antolatu ditu ATAErekin, Arte Eszenikoen Teknikarien Elkarte Profesionalarekin, batera. Otsailaren 5ean izango dira, BilbaoEszenako instalazioetan, 10:00etatik 14:00etara, eta 15:00etatik 19:00etara, eta Jemina Cano ekoizle eta kultur ekintzaileak eskainiko ditu.
Kultur proiektu baterako express kudeaketa ikastaroaren helburua, partaideei ideia bat saltzeko oinarrizko ezagutzak eskaintzea da. Landuko diren gaien artean lehiakortasuna, bezeroaren ezagutza, persuasio teknikak, banaketa kronograma, sustapenerako tresnak edo nazioartera zabaltzeko oinarriak egongo dira, besteak beste.
Egun berean, arratsaldez, eskainiko den ekonomia eta lege auto-kudeaketa ikastaroari dagokionez, helburua partaide bakoitzari proiektuen kudeaketarako oinarrizko ezagutzak ematea da, euren kultur proposamenak aztertzeko, bideragarritasuna zehazteko, ezagutarazteko, proiektua saltzeko eta egunerokotasuna modu eraginkorrean, iraunkorrean eta lege aldetik egokian kudeatzeko. Horrela, pertsona horiek, euren “kultur negozioen” kudeatzaile eraginkor bilakatzea bilatzen da.
Jarduerek partaide kopuru mugatua izango dute, eta izen emateak otsailaren 1era arte egin ahal izango dira info@atae.org helbidearen bitartez (izena eta abizenak, NAN, posta helbidea, telefonoa, e-maila adieraziz). Ikastaroek 40 euro balioko dute –35 euro Bilbaoeszenako erabiltzaileentzat eta Artekaleko bazkideentzat, eta 30 ATAEko bazkideentzat–.
← BIDEBARRIETA KULTURGUNEAK FÉLIX J. PALMA CADIZKO IDAZLEAREN EL ABRAZO DEL MONSTRUO ELEBERRIAREN AURKEZPEN EKITALDIA JASOKO DU OSTEGUNEAN
UDALAK “DANTZA PLAZETAN” PROGRAMAREN BESTE EDIZIO BAT IREKIKO DU LARUNBAT HONETAN, BILBOKO HAINBAT BARRUTITAN ESKAINIKO DIREN BERROGEITA HAMAR ERROMERIA, DANTZA ERAKUSTALDI ETA KALEJIRA INGURUREKIN →